SYNEX พุ่ง 6% เก็งยอดขายเพิ่ม หลัง “ไอโฟน 14” จ่อเปิดตัว 7 ก.ย. โบรกชูเป้า 25.90 บ.
SYNEX ทะยาน 6% ขานรับข่าว “ไอโฟน 14” จ่อเปิดตัว 7 ก.ย. โบรกชี้หนุนยอดขายเพิ่ม กำไรปีนี้โต 3.3% แนะนำราคาเป้าหมาย 25.90 บ. อัพไซด์ 24%
SYNEX ทะยาน 6% ขานรับข่าว “ไอโฟน 14” จ่อเปิดตัว 7 ก.ย. โบรกชี้หนุนยอดขายเพิ่ม กำไรปีนี้โต 3.3% แนะนำราคาเป้าหมาย 25.90 บ. อัพไซด์ 24%
25 ส.ค. 2565

ผู้สื่อข่าวรายงานว่า วันนี้ (25 ส.ค.65) ราคาหุ้น บริษัท ซินเน็ค (ประเทศไทย) จำกัด (มหาชน) หรือ SYNEX ณ เวลา 15:40 น. อยู่ที่ระดับ 20.90 บาท บวก 1.20 บาท หรือ 6.09% สูงสุดที่ระดับ 21 บาท ต่ำสุดที่ระดับ 20.10 บาท ด้วยมูลค่าการซื้อขาย 227.17 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 23.92%

บล.กสิกรไทย ระบุในบทวิเคราะห์ ว่า ปัจจัยที่สนับสนุนราคาหุ้น SYNEX ระยะสั้นมาจาก Apple เปิดตัว Iphone 14 ในวันที่ 7 ก.ย.  ซึ่ง SYNEX ประกอบธุรกิจขายส่ง-ค้าปลีกสินค้า IT ประเมินจะช่วยให้ยอดขายสูงขึ้น ทั้งนี้คาดกำไรปีนี้จะเติบโต 3.3% ส่วนปี 66 โต 14% สำหรับปัจจุบัน SYNEX ซื้อขายบนค่า PER ปี 66 ที่ 16 เท่า ต่ำกว่า PER เฉลี่ย 5 ปีที่ 19 เท่า อย่างไรก็ดีเชื่อว่า SYNEX น่าจะซื้อขายด้วยส่วนเกินมูลค่าหุ้นระดับก่อนเกิดโควิด เมื่อพิจารณาจากฐานกำไรต่อหุ้นที่สูงขึ้น แนะนำราคาเป้าหมาย 25.90 บาท